WICE รับอานิสงส์ BDI ฟื้นตัวแรง 2 วันติด-ครึ่งหลังไฮซีซั่น! ลุ้นทั้งปีกำไรโตเกิน 100%
WICE รับอานิสงส์ BDI ฟื้นตัวแรง 2 วันติด-ครึ่งหลังไฮซีซั่น! ลุ้นทั้งปีกำโตเกิน 100% แนะซื้อเป้า 16 บ.
WICE รับอานิสงส์ BDI ฟื้นตัวแรง 2 วันติด-ครึ่งหลังไฮซีซั่น! ลุ้นทั้งปีกำโตเกิน 100% แนะซื้อเป้า 16 บ.
15 ก.ย. 2564

บล.โนมูระ พัฒนสิน ระบุในบทวิเคราะห์วันนี้ (14 ก.ย.64) ว่า บริษัท ไวส์ โลจิสติกส์ จำกัด (มหาชน) หรือ WICE (TP22F 16*)ธุรกิจ Logistics ยังอยู่ในจุดที่ดีต่อเนื่อง จากทั้งราคาและปริมาณขนส่ง โดยราคาตามค่าระวาง Air และ Sea ทรงตัวสูง ส่วนปริมาณตามภาพเศรษฐกิจฟื้นตัว ประกอบกับได้งานจากลูกค้าใหม่ต่อเนื่อง
อีกทั้งครึ่งปีหลัง 2564 เป็น high season ของธุรกิจ โดยคาดไตรมาส 3/2564 ยังคงเติบโต เทียบช่วงเดียวกันของปีก่อน ต่อเนื่อง และประเมินกำไรทั้งปี 2564 โตสูง +101% เทียบช่วงเดียวกันของปีก่อน ที่ 403 ล้านบาท จากรายได้ที่คาดโตสูง โต 46% และอัตราการทำกำไรที่สูงขึ้น เทียบช่วงเดียวกันของปีก่อน
ราคาซื้อขายบน PER21F 21 เท่า และคาดยังมี upside จากโอกาสการขยายธุรกิจผ่านการทำ M&amp;A/JV เพิ่มเติม นอกจากนี้ BDI Index ช่วง 2 วันนี้ขึ้นแรง +14% จากไต้ฝุ่น Chanthu ในสุดสัปดาห์นี้ จะกระทบแผนเดินเรือใน 2 ท่าเรือสำคัญในจีน เป็นจิตวิทยาบวกต่อ WICE + โมเมนตัมกำไรดีทั้งไตรมาส 3/2564 และ ไตรมาส 4/2564 ตาม high season
นอกจากนี้มีปัจจัยหนุนทั้งระยะสั้นและกลางยาว โดยระยะสั้นยังรับประโยชน์จากภาวะตู้คอนเทนเนอร์ขาด รวมถึงบาทอ่อนค่า และระยะกลางยาว ยังเติบโตไปกับวงจรอิเล็กทรอนิกส์ของแนวโน้ม 5G + Smart devices ที่ขยายตัวมากในเอเชีย และแผนนำบ.ลูก (ETL) ขาย IPO ปี 2565 ซึ่งให้สิทธิผู้ถือหุ้น WICE ซื้อหุ้น IPO